Helena Sverrisdóttir Körfuknattleikskona ársins 2019 Helena Sverrisdóttir hefur verið valin körfuknattleikskona ársins 2019 af KKÍ en þetta er í 12 sinn á síðustu 15 árum sem Helena hefur hlotið nafnbótina . Þetta er í 22. skipti sem valið er tvískipt milli karla og kvenna eða allt frá árinu 1998 . Körfuknattleikskona og karl ársins eru valin í kosningu af stjórn , starfsmönnum , afreksnefnd og landsliðsþjálfurum allra landsliða KKÍ í verkefnum á árinu 2019 . Helena hefur verið valin " Körfuknattleikskona árins " 12 sinnum og hefur hlotið nafnbótina lang oftast kvenna á Íslandi . Helena var lykilleikmaður Vals á síðustu leiktíð og leiddi lið sitt til deildarmeistaratitils , Íslandsmeistaratitils sl. vor eftir úrslitakeppnina og Bikarmeistaratitils í febrúar , en þetta voru fyrstu stóru titlar kvennakörfunnar í Val . Helena lauk tímabilinu með því að vera kjörin besti leikmaðurinn í deildinni á lokahófi KKÍ . Í ár er hún sá íslenski leikmaður sem hefur að meðaltali skorað mest , tekið flest fráköst og skilar hæðsta framlaginu í deildinni . Með íslenska landsliðinu hefur Helena eins og á undanförnum árum leikið mjög vel , bæði í síðustu undankeppni þar sem hún fór fyrir liðinu í helstu tölfræðiþáttum sem og í nýhafinni undankeppni FIBA Europe þar sem hún leiðir liðið í tölfræðiþáttum yfir stig skoruð , fráköstum og er önnur yfir flestar stoðsendingar .